9. การควบคุมภายใน

การบริหารของบริษัท ไอ.ซี.ซี. อินเตอร์เนชั่นแนล จำกัด (มหาชน)
ยังอยู่ภายใต้ปรัชญาของการทำงาน

เป็นทีม บนพื้นฐานของความโปร่งใส และธรรมาภิบาลที่ดี
ซึ่งเป็นปรัชญาการบริหารของบริษัทมาโดยตลอด

การบริหารงานภายใต้ปรัชญาดังกล่าวเป็นปัจจัยสำคัญที่ทำให้บริษัทมีประสิทธิผลด้านการควบคุมภายใน

ในการประชุมคณะกรรมการบริษัทครั้งที่ 10/2554 เมื่อวันที่ 28 กุมภาพันธ์ 2555
โดยมีคณะกรรมการตรวจสอบเข้าประชุมด้วย
คณะกรรมการบริษัทมีความเห็นตรงกับความเห็นของคณะกรรมการตรวจสอบ
ในเรื่องเกี่ยวกับระบบการควบคุมภายในของบริษัท ไอ.ซี.ซี. อินเตอร์เนชั่นแนล จำกัด (มหาชน)
ในปี 2554 โดยมีสาระ สำคัญดังต่อไปนี้

บริษัทฯ ว่าจ้างนิติบุคคลภายนอก เป็นที่ปรึกษาดูแลคุณภาพงานด้านตรวจสอบภายใน
และระบบการควบคุมภายใน เพื่อให้บริษัทฯ
มีการปรับปรุงตนเองให้ทันสภาพแวดล้อมทั้งภายในและภายนอกที่เปลี่ยนแปลงตลอดเวลา ทั้งนี้
บริษัทฯ ได้ว่าจ้างบริษัท สอบบัญชีธรรมนิติ จำกัด ตั้งแต่ปี 2547
โดยประสานงานกับเลขานุการคณะกรรมการตรวจสอบ
ผู้รับผิดชอบหน่วยงานตรวจสอบภายในของบริษัท และรายงานตรงต่อคณะกรรมการตรวจสอบ
เพื่อเพิ่มประสิทธิผลในงานตรวจสอบให้ดียิ่งขึ้นในกระบวนการตรวจสอบภายใน

หน่วยงานตรวจสอบภายในของบริษัทร่วมกับบริษัท สอบบัญชีธรรมนิติ จำกัด
นำผลการตรวจสอบไปหารือกับกรรมการผู้อำนวยการก่อนรายงานเป็นบันทึกต่อคณะกรรมการตรวจสอบทุกเดือน
และนำเสนอผลการตรวจสอบภายในต่อคณะกรรมการตรวจสอบ
เพื่อรับทราบผลการตรวจสอบและแลกเปลี่ยนข้อคิดเห็นเกี่ยวกับแนวคิดในการตรวจสอบ
และการวางแผนการตรวจสอบในปีต่อไป ซึ่งบริษัท สอบบัญชีธรรมนิติ จำกัด ในฐานะ

ที่ปรึกษางานด้านตรวจสอบภายใน ได้สรุปความเห็นเรื่องประสิทธิผลการควบคุมภายใน ว่าบริษัทฯ
มีระบบการควบคุมภายในที่เพียงพอและเหมาะสม

นอกจากนี้บริษัทฯ ว่าจ้าง บริษัท สอบบัญชีธรรมนิติ จำกัด
ศึกษาและพัฒนาแนวทางการควบคุมระบบการปฏิบัติการของบริษัทให้สอดคล้องกับธุรกิจที่มีความหลากหลายมากขึ้น
ตามคำแนะนำของคณะกรรมการ-

ตรวจสอบ ซึ่งบริษัท สอบบัญชีธรรมนิติ จำกัด
ได้ดำเนินการศึกษาและประชุมแลกเปลี่ยนข้อคิดเห็นกับผู้อำนวยการฝ่ายทุกฝ่าย
และปรับปรุงระบบการปฏิบัติการของบริษัท พร้อมรายงานความก้าวหน้าการปรับปรุง

ระบบการปฏิบัติการของบริษัท ต่อคณะกรรมการตรวจสอบ ซึ่งบริษัท สอบบัญชีธรรมนิติ จำกัด
ยังต้องขยายผลการศึกษาและติดตามผลระบบปฏิบัติการให้เกิดการควบคุมที่ดีและการปรับปรุงแนวทางการควบคุมระบบการปฏิบัติการต่อไป

  องค์กรและสภาพแวดล้อม

  องค์กรและสภาพแวดล้อมของบริษัท มีลักษณะที่ทำให้ฝ่ายบริหารสามารถดำเนินงานได้อย่างมี

ประสิทธิภาพ
มีเป้าหมายในการดำเนินธุรกิจที่สามารถติดตามและประเมินผลการดำเนินงานได้อย่างชัดเจน

และบริหารงานบนฐานของความโปร่งใสและความยุติธรรม
โดยคำนึงถึงความเป็นธรรมต่อลูกค้าเป็นสำคัญ

 การบริหารความเสี่ยง

  คณะกรรมการบริหารความเสี่ยง ซึ่งประกอบด้วยนายอมร อัศวานันท์ เป็นประธานคณะกรรมการ

นายธรรมรัตน์ โชควัฒนา นายไพโรจน์ หิรัญวงศ์สว่าง นางสาวมัญชุสา ธีรพงษ์พิพัฒน์ นายณัฐพัฒน์

เพ็ชรรัตนาภรณ์ นางพิธชา ภู่สุนทรศรี เป็นกรรมการ และนางดวงฤดี มิลินทางกูร
เป็นกรรมการเลขานุการ

ได้รายงานความก้าวหน้าในการบริหารความเสี่ยงในปี 2554 ให้คณะกรรมการตรวจสอบทราบ

ในปี 2554 บริษัท ไอ.ซี.ซี. อินเตอร์เนชั่นแนล จำกัด (มหาชน) ได้จัดตั้งหน่วยงาน
“Corporate System Development” เพื่อดูแลรับผิดชอบการพัฒนาระบบงานขององค์กร
ซึ่งเป็นกลไกสำคัญในการปรับปรุงระบบงาน สำคัญๆ ของบริษัท ให้ทันสมัย
เหมาะสมกับการเจริญเติบโตขององค์กร โดยยังคงมุ่งเน้นให้มีจุดควบคุม (Control Point)
ที่เหมาะสม เพื่อบริหารความเสี่ยงด้านการปฏิบัติการอย่างมีประสิทธิภาพ
สำหรับปีแรกที่จัดตั้งหน่วยงานดังกล่าว ได้พัฒนาระบบงานหลักๆ เช่น ระบบการเกลี่ย -โอน
สินค้าระหว่างร้านค้า ระบบการตรวจนับสินค้าคงเหลือ ณ จุดขาย ระบบการจัดซื้อ - จัดจ้าง
และระบบการบริหารจัดการร้านค้าประเภท Specialty Shop
ซึ่งเป็นช่องทางการขายที่มีความสำคัญในการสร้างความเจริญเติบโต
และความแข็งแกร่งในการแข่งขันในตลาดอย่างยั่งยืน

การควบคุมการปฏิบัติงานของฝ่ายบริหาร

  บริษัท ไอ.ซี.ซี. อินเตอร์เนชั่นแนล จำกัด (มหาชน) ได้กำหนดขอบเขตอำนาจหน้าที่
  และอำนาจใน

การอนุมัติวงเงินของฝ่ายบริหารในแต่ละระดับไว้อย่างชัดเจน และเป็นลายลักษณ์อักษร
ในกรณีที่มีการทำ

ธุรกรรมกับผู้ถือหุ้นรายใหญ่ กรรมการ ผู้บริหาร หรือผู้ที่เกี่ยวข้องกับบุคคลดังกล่าว บริษัทฯ
ได้ปฏิบัติตาม

ขั้นตอนและกฎเกณฑ์ของทางการอย่างเคร่งครัด

  เพื่อเน้นความชัดเจนในการปฏิบัติหน้าที่ของพนักงานบริษัทที่ถูกต้องตามกฎหมาย บริษัทฯได้กำหนด

ให้พนักงานต้องปฏิบัติตามกฎระเบียบข้อบังคับของบริษัท
และกฎหมายที่เกี่ยวข้องอย่างเคร่งครัดในนโยบาย

การกำกับดูแลกิจการ จริยธรรมธุรกิจ และจรรยาบรรณพนักงาน

  คณะกรรมการตรวจสอบ ได้พิจารณารายการระหว่างกันร่วมกับผู้อำนวยการฝ่ายบัญชีการเงินและ

สารสนเทศ บนพื้นฐานของความโปร่งใสของรายการ
ผลประโยชน์บริษัทคาดหวังได้ตามสภาวะของตลาด
และความขัดแย้งของผลประโยชน์ของผู้ที่เกี่ยวข้อง
ก่อนที่จะเสนอให้คณะกรรมการบริษัทพิจารณาอนุมัติ

  ในระหว่างปี คณะกรรมการบริษัท มีนโยบายให้ฝ่ายบริหารสรุปเรื่องที่มีนัยสำคัญที่ผูกพันบริษัท ซึ่ง

ได้กระทำไปภายใต้อำนาจหน้าที่ของผู้รับมอบอำนาจมาให้คณะกรรมการบริษัทรับทราบเป็นระยะๆ
เป็นการ

เสริมสร้างบรรษัทภิบาล และเป็นการบริหารความเสี่ยงที่ดีขึ้น

นอกจากนี้
คณะกรรมการบริษัทและฝ่ายบริหารกระตุ้นและเน้นให้พนักงานมีวินัยที่ดีในการปฏิบัติงานภายใต้กฎเกณฑ์
และขอบเขตของทางการ
ตลอดจนการยึดกฎธรรมาภิบาลทุกข้อที่กำหนดโดยตลาดหลักทรัพย์-แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์

  ระบบสารสนเทศและการสื่อสารข้อมูล

  บริษัทฯ ได้เสนอข้อมูลอย่างเพียงพอ เพื่อให้คณะกรรมการบริษัทพิจารณา
  และนัดวันประชุมล่วงหน้า

อย่างเพียงพอ

  ระบบการติดตาม

  บริษัทฯ กำหนดเป้าหมายการดำเนินธุรกิจอย่างชัดเจน เป็นลายลักษณ์อักษร
  และมีระบบในการติดตาม

ผลการดำเนินงาน และแนวทางการแก้ไข
เมื่อผลการดำเนินการแตกต่างไปจากเป้าหมายที่กำหนดไว้

รายงานการกำกับดูแลกิจการของคณะกรรมการตรวจสอบ

คณะกรรมการตรวจสอบบริษัท ไอ.ซี.ซี. อินเตอร์เนชั่นแนล จำกัด (มหาชน) ประกอบด้วย

ดร. ธีระพงษ์ วิกิตเศรษฐ เป็นประธานกรรมการตรวจสอบ นายอมร อัศวานันท์ พล.ต.อ. สมชาย
ประภัสภักดี นางดวงพร สุจริตานุวัต เป็นกรรมการตรวจสอบ และนางดวงฤดี มิลินทางกูร
เป็นเลขานุการคณะกรรมการ-ตรวจสอบ
มีหน้าที่กำกับดูแลรายงานงบการเงินให้มีความถูกต้องเชื่อถือได้ จัดให้มีระบบการควบคุมภายในที่

เหมาะสม และมีประสิทธิภาพ เสนอให้บริษัทฯ แต่งตั้งผู้ตรวจสอบบัญชี
และปฏิบัติงานอื่นที่คณะกรรมการบริษัทมอบหมาย

ในปี 2554 คณะกรรมการตรวจสอบได้ประชุมร่วมกันจำนวน 9 ครั้ง
โดยได้เชิญผู้อำนวยการฝ่ายบัญชี-การเงินและสารสนเทศ ผู้อำนวยการฝ่ายทุกฝ่ายของบริษัท
ผู้แทนของบริษัท สอบบัญชี ดี ไอ เอ อินเตอร์เนชั่นแนล จำกัด
ซึ่งเป็นผู้ตรวจสอบบัญชีของบริษัทตั้งแต่ปี 2545 และบริษัท สอบบัญชีธรรมนิติ จำกัด
ที่ปรึกษางานด้านตรวจสอบภายในของบริษัท เข้าร่วมประชุมในวาระที่เกี่ยวข้อง
เพื่อพิจารณาและแลกเปลี่ยนข้อคิดเห็นในเรื่อง

งบการเงิน ระบบการควบคุมภายในของบริษัท รายการระหว่างกัน การบริหารความเสี่ยง
และมีข้อสรุปที่เป็นสาระสำคัญต่อไปนี้

1) เห็นด้วยกับข้อสรุปของผู้แทนบริษัท สอบบัญชี ดี ไอ เอ อินเตอร์เนชั่นแนล จำกัด
ว่างบการเงินของบริษัทมีความถูกต้องในสาระสำคัญ
ตามที่ปรากฏในรายงานของผู้สอบบัญชีในรายงานประจำปี

2) มีความเห็นร่วมกันกับบริษัท สอบบัญชีธรรมนิติ จำกัด ว่า บริษัท ไอ.ซี.ซี. อินเตอร์เนชั่นแนล
จำกัด

(มหาชน) มีระบบการควบคุมภายในที่เพียงพอและเหมาะสม

3) เห็นชอบให้คณะกรรมการบริหารความเสี่ยงจัดตั้งหน่วยงาน “Corporate System
Development” เพื่อดูแลรับผิดชอบการพัฒนาระบบงานขององค์กร
และรับทราบผลการปฏิบัติงานของหน่วยงานดังกล่าว

4) พิจารณารายการระหว่างกันบนพื้นฐานของความโปร่งใสของรายการ ผลประโยชน์ที่คาดหวัง

ของบริษัท ไอ. ซี. ซี. อินเตอร์เนชั่นแนล จำกัด (มหาชน) ตามสภาวะของตลาด
และความขัดแย้งของผล

ประโยชน์ระหว่างผู้ที่เกี่ยวข้อง
และได้เสนอให้คณะกรรมการบริษัทพิจารณาอนุมัติรายการระหว่างกันรวม

ทั้งหมด 4 รายการ

5) พิจารณาสอบทานการปฏิบัติงานตามระบบงานที่กำหนดไว้ ซึ่งบริษัทฯ มีการปฏิบัติตาม
พ.ร.บ.หลักทรัพย์และตลาดหลักทรัพย์ ข้อกำหนดของ ก.ล.ต. และตลาดหลักทรัพย์แห่งประเทศไทย
ตลอดจนกฎหมายอื่นๆ ที่เกี่ยวข้องกับการดำเนินธุรกิจของบริษัท

ธีระพงษ์ วิกิตเศรษฐ

  (ดร.ธีระพงษ์ วิกิตเศรษฐ)

ประธานกรรมการตรวจสอบ